VARAAIT
Meile võib vahel tunduda, et kedagi ei huvita, kuidas meil läheb.
Meil tuleb üksi oma koormat kanda ja me mõtleme sageli, et isegi
Jumal ei hooli.
Kas isegi Jumal ei hooli?
Või kui käsitamatu loodusõnnetus lõikab ära tuhandete inimeste elu,
kahtleb mõni Jumala väes või tahtes kedagi aidata.
Kas me huvitame Jumalat?
Jumal on meist nii huvitatud, et Ta oli valmis astuma meie alale,
rikkuma meie rahu.
Ta oli nõus vaeva nägema ja on endiselt nõus tulema sinna, kuhu
ükski inimene pole nõus minema.
Ta on valmis armastama ka seda, keda teised väldivad
või kellest teised väsivad.
Tere tulemast "Varaaita"!
Me alustame sel korral sarja: "Ehk teiste sõnadega".
Me vaatame Jeesuse võrdlusi, nende tausta ja sõnumit meile.
Sel korral ma räägin janust ja ühest kõige kuulsamast kohtumisest.
VARAAIT
Johannes kirjutab oma evangeeliumi neljandas peatükis:
"Kui nüüd Issand sai teada, et variserid olid kuulnud, et Jeesus rohkem
jüngreid tegevat ja ristivat kui Johannes - ehk küll Jeesus ise ei
ristinud, vaid tema jüngrid - siis ta lahkus Judeast ja läks Galileasse.
Aga tal tuli Samaariast läbi minna. Siis ta tuli Samaaria linna, mida
hüütakse Sühhariks, põllu lähedale, mille Jaakob oli annud oma pojale
Joosepile. Seal oli Jaakobi allikas. Väsinuna teekäimisest istus siis
Jeesus maha allika ääre. Oli arvata kuues tund."
Evangelist Johannes näeb Jeesuse tegevuses täpset plaani.
Olukordadesse lihtsalt ei satutud, vaid need olid kogu aeg Jumala käes.
Jeesust oli märgatud Judeas ja sellest piisas.
Kui Ta oleks kauem viibinud, oleks Ta sattunud ehk liiga vara konflikti
Juudi juhtidega.
Teisalt oleks see võinud tekitada asjatut vastuolu Jeesuse
ja Johannese tegevuse vahel.
Jeesus astus kõrvale.
Oli parem minna põhja kui jääda Jeruusalemma.
Jeruusalemmast viis Galileasse vähemalt kaks teed.
Neist otsem viis läbi Samaaria alade ja teine kulges ümber selle ala
Jordani jõe teiselt kaldalt.
Juudid valisid üldiselt teekonnaks selle pikema tee, et vältida
kokkupuuteid valeõpetuses olevate ja rüvetatuks peetud samaarlastega.
Samaarial ei olnud tol ajal oma seisust Rooma valitsuses,
see oli osa Juuda provintsist.
Rahvastik oli väga kirju, mitme- kultuuriline segarahvas ja
juudid pidasid neid pooleldi paganateks.
Osaliselt seetõttu arenes Samaarias teatud usuline segu, usuline süsteem.
Selle keskkoht oli Gerisimi mägi ja samaarlased uskusid Aabrahami,
Iisaki ja Jaakobi Jumalat.
Ka nemad ootasid Messiat, kes oli küll pigem prohvet ja seadusandja
kui valitseja, kuna nende Piiblis oli vaid viis Moosese raamatut.
Samaarias oli siiski tugev Messia ootus, pinnas oli ette valmistatud
evangeeliumi jaoks.
Juba lihtsalt tee valikuga näitas Jeesus Jumala armastust kõigi
inimeste vastu sõltumata rassist, nahavärvist või soost.
Kui sobitame seda meie ellu praegu, siis küsin, et kas meie oleme valmis
käima nende kaudu, kes ei mõtle vaimulikest asjadest nii, nagu meie.
Näiteks Suur-Helsingis elab paar miljonit inimest,
kes ei tunne isiklikult Jeesust.
On suur kiusatus neist mööda minna ja elada nii, nagu kõik oleks hästi.
Olla vait, kuna ka keegi teine ei räägi metroos midagi, istutakse ja
passitakse pingsalt tasuta lehte ja loetakse see kohapeal läbi.
Siiski läheb siit sadu inimesi nädalas hukatusse.
Kas me armastame neid oma naabreid, sõpru, sugulasi nii, et oleme valmis
võtma riski olla valesti mõistetud?
Kas oleme valmis rääkima heast sõnumist, kui selleks tuleb võimalus?
See võib eeldada suu avamist kohvi- lauas kui keegi küsib, et miks Jumal
lubab massimõrva seal või tormi seal, või sõdu mujal.
See võib viia selleni, et meid peetakse kitsarinnaliseks.
See võib viia ka selleni, et keegi me sõpradest hakkab Jeesust otsima.
Igatsus selle järgi on olemas iga inimese südames, ehkki üsna sügaval.
Sühhari nimeline linn asetses tee ääres.
Ala kuulus Jaakobi hõimule, Joosepi hõimule ja Jaakob oli külaelanike
jaoks tähelepanuväärne kuju.
1. Moosese raamatu 48.peatükis me leiame, et allika, mis seal oli,
oli Jaakob omal ajal sinna lasknud kaevata.
Jaakob oli samaarlaste patriarh number üks.
Joosepi luud on maetud paarisaja meetri kaugusele sellest kaevust.
Turistid käivad seda kohta ikka veel vaatamas.
Kant oli usuliselt väga püha ala.
Oli keskpäev, päike kõrvetas ja Jeesus oli väsinud ja janus.
Ehkki Ta on Jumal, ei elanud Ta väljaspool tavaseaduspärasid,
vaid väsis ja puhkas.
Sellistes olukordades olid jüngrid tavaliselt valmis ammutama õpetajale
vett, aga nüüd nad olid lähedal asuvas linnas toidupoolist hankimas.
Olud olid selle kohtumise jaoks valmis.
Jumal valmistab ka täna olukorrad meie kohtumiste jaoks.
Omal ajal käisime koos Jukka Leppilampiga evangeeliumi kuulutamas
erinevatel festivalidel ja laulsime koos.
Mäletan eriti ühte festivali, kus me seisime Jukkaga ja vestlesime ja
vaatasime, et üks noor mees tuleb meist teisele poole ja Jukka ütleb
mulle, et sellel mehel on Jumala otsimise aeg.
Ma ütlesin, et kust sa seda tead.
Pane tähele, et sageli kui inimene tuleb sedasi ise otsib vestlust,
siis tal on armukatsumisaeg.
Nii oligi selle mehe puhul.
Ta lähedased oli tulnud usule ja kaugemalt olid tulnud usule ja ta
otsis vaimulikke asju.
Ma ütlesin Jukkale, et sul oli õigus ja tal on sageli õigus olnud.
Paljud mõtlevad vaimulikke asju.
Elus on juhtunud asju, mis on pannud protsessid liikuma.
Kui me palume, et Jumal meid kasutaks, siis Jumal juhib meid
selliste inimeste juurde või siis neid, kes otsivad, meie juurde.
Samaaria kaevu juures oli selline olukord.
Tekst jätkab:
"Siis tuleb Samaariast naine vett ammutama. Jeesus ütleb talle:
"Anna mulle juua!" Ent tema jüngrid olid läinud linna toidust ostma.
Siis ütleb Samaaria naine temale: "Kuidas sina, olles juut, küsid juua
minult, kes olen Samaaria naine?" Sest juudid ei lepi kokku
samaarlastega. Jeesus vastas ning ütles talle: "Kui sa teaksid Jumala
andi ja kes see on, kes sinule ütleb: Anna mulle juua! siis sa paluksid
teda ja ta annaks sinule elavat vett!" Naine ütleb temale:
"Issand, sul ei ole ämbrit ja kaev on sügav; kust sa siis saad selle
elava vee? Kas sina oled suurem kui meie isa Jaakob, kes meile andis
selle kaevu ja jõi sealt ise, samuti ta pojad ja ta lojused?"
Jeesus vastas ning ütles temale: "Igaüks, kes seda vett joob, see
januneb jälle; aga kes iganes joob seda vett, mida mina temale annan,
see ei janune igavesti mitte, vaid see vesi, mida mina temale annan,
saab tema sees veeallikaks, mis voolab igavesse ellu!"
Naine ütleb temale: "Issand, anna mulle seda vett, et ma ei januneks,
ega oleks mul vaja siia tulla vett ammutama!"
Naised käisid tavaliselt mitmekesi kaevul, neid tõrjuti sageli kõrvale
selles mehises maailmas.
Seetõttu nad käisid mitmekesi vett toomas.
Selle naise kahtlane maine oli ilmselt põhjuseks, miks ta üksi oli
ja ajal, mil keegi ei käinud vett toomas, keset kõige kuumemat päeva.
Siis ta sai olla kaevu juures üksi ja keegi ei tulnud karjuma ja
kividega loopima ja torkima.
Jeesus kõnetas naist ja palus teenet ja see oli ääretult ebatavaline
juudi mehe kohta.
Ääretult ebatavaline, et mees kõneles naisega ja et juudi mees
rääkis samaarlasest naisega ja palub teenet.
Vormiliseks põhjuseks oli see, et Jeesusel omal polnud nõud.
Tõeline põhjus oli see, et Jeesus soovis kohata seda naist.
Naist üllatas Jeesuse käitumine, et juudi mees kõnetab Samaaria naist.
Rabinistlikud seadused keelasid Juutidel ühiste nõude kasutamise
samaarlastega, sest see rüvetas.
Saades naise tähelepanu, äratas Jeesus naise uudishimu - kui sa
teaksid, kes ma olen, oleks su šokk veelgi suurem.
Siis oleksid see sina, kes palub juua, mitte mina.
Ütelust elav vesi kasutati voolava vee kohta - näiteks vesi, mis tuleb
kraanist ja mida juuakse klaasist või muust nõust, on elav vesi.
See pole seisev vesi, rüvetav vesi.
Aga Jeesus kasutas seda topelt tähenduses.
Arheoloogide sõnul oli Jaakobi kaev üks Lähis-Ida sügavamatest.
Nii oli naise küsimus väga mõistlik- kuidas sa ammutaksid ilma nõuta.
Kui Jeesus suudaks ammutada vett ilma nõuta, peaks ta olema suurem
kui Jaakob, kes pidi kaevama sügavale, et vett saada.
Seepärast kõlasid Jeesuse sõnad naise jaoks natuke naljakad.
Jeesus vastas talle, et Jaakobi allika vesi rahuldab vaid hetkeks,
aga kuumus, väsimus ja kurnatus üllatavad taas.
Minu antud vesi rahuldab sinu sisemise, vaimuliku janu.
Jeesuse eluvesi ei võtaks vaid janu, vaid tekitaks jooja sisse allika,
kust pulbitseb vett, mis voolab igavesse ellu.
Et saada osa igavesest elust, tuleb naisel esmalt kohtuda tõega
iseenda ja oma patususe kohta.
Seepärast viis Jeesus vestluse isiklikuks.
"Jeesus ütleb talle: "Mine kutsu oma mees ja tule siia!" Naine vastas
ning ütles: "Minul ei ole meest!" Jeesus ütleb temale: "Sina ütlesid
õigesti: Mul ei ole meest! sest viis meest on sul olnud ja kes sul nüüd
on, ei ole mitte sinu mees; seda sa oled õigesti ütlenud." Naine ütleb
temale: "Isand ma näen, et sa oled prohvet! Meie esiisad kummardasid
Jumalat sellel mäel ja teie ütlete, et Jeruusalemas olevat paik, kus
tuleb kummardada!" Jeesus ütleb talle: "Naine, usu mind, et tund
tuleb, mil te ei kummarda Isa ei sellel mäel ega Jeruusalemas!
Teie kummardate, mida te ei tea; meie kummardame, mida me teame,
sest õndsus tuleb juutidelt. Aga tund tuleb ja on nüüd, et tõelised
kummardajad kummardavad Isa vaimus ja tões; sest Isa otsib neid, kes
teda nõnda kummardavad. Jumal on Vaim, ja kes teda kummardavad,
need peavad vaius ja tões teda kummardama!"
Jeesus näitas, et ta näeb naist läbi, et ta tunneb tema salajasemat elu.
Naise elu suurimad probleemid olid seksuaalvaldkonnas, suhetes meestega
ja Jeesuse sõnad peatasid ta.
See mees teadis minu elu, see mees nägi minu elu, see mees näeb seda,
mida ma olen teinud.
Paljud inimesed on ehmunud ja peatunud, et Jumal teab kõike.
Jeesus teab ka sinu elu kõige valusamad valdkonnad, ta teab sinu
langemisi kõigis valdkondades, ka seksuaalvaldkonnas.
Kui ta haarab mingist valdkonnast, siis see teeb haiget,aga ka vabastab.
On tohutult hea, et Jeesus näeb meie patte ja ta pistab oma sõrme ka
praegu sinu südametunnistuse mingile valdkonnale ja osutab, et sa vajad
selles valdkonnas uuendamist, et sa vajaksid andestust.
Tema võimuses on anda andeks.
Naine ei murdunud kohe, vaid ta veeretas Jeesusele intellektuaalse
küsimuse, algatas teise teema, et juhtida vestlust turvalisse rööpasse.
Ta nagu proovis Jeesust.
Ja vana küsimus õige palvetamise koha kohta oli selleks eriti sobiv.
Juutide kohaselt oli Jeruusalemm õige koht, kus Jumalaga kohtuda ja
ainult Jeruusalema tempel, kui sa tahad kindlasti kohtuda Jumalaga,
siis mine Jeruusalemma templisse.
Nii õpetasid juudid.
Samaarlased õpetasid, et kui sa tahad tõesti kohtuda Jumalaga, siis
mine Gerisimi mäele ja seal asuvasse templisse.
Jeesus võttis vastuväited ja ütles, et selles on juutidel õigus, aga
sellel pole praegu tähtsust, sest igaühel on võimalus pääseda Jumalaga
osadusse seal, kus ta on.
Jeesuse lepitustöö järgi pole palve ning pääste seotud kohaga.
Kõige tähtsam pole see, kus sa palvetad või see, mida sa palud või
see kuidas sa palud, vaid see, millise suhtumisega sa palud.
Tähtsaim on see, et on õige aadress ja et palvetatakse tões ja vaimus.
Jumala tahte kohane palvetamine.
Vahel on inimeste teoloogilised küsimused katsed vahetada kõneainet.
Kui olukord muutub isiklikuks, kui Jumal läheb isiklikuks või kuskil
vestluses minnakse isiklikuks, siis sellisest teoloogilisest probleemist
saab sobiv pääsetee.
Sageli on nendega seotud tegelik probleem.
On tähtis vastata kõigile küsimustele ega vaid kohmata, et usu vaid,
küll see selgub, ära küsi.
On tähtis näha nende taha.
Naise puhul oli küsimus viisist viia jutt turvalisematele teemadele.
"Naine ütles temale "Ma tean, et Messias tuleb, keda nimetatakse
Kristuseks; kui see tuleb, siis ta kuulutab meile kõik!" Jeesus ütleb
talle: "Mina, kes sinuga räägin, olen see!" Ja seepeale tulid tema jüngrid
ja imestasid, et ta naisega kõneles. Siiski keegi ei ütelnud: "Mis sa
küsid või mis sa temaga räägid?" Siis naine jättis oma veekannu sinna
ja läks linna ning ütles inimestele: "Tulge vaadake inimest, kes mulle
on ütelnud kõik, mis ma olen teinud! Kas see ei ole Kristus?"
Nad väljusid linnast ja tulid tema juure."
"Aga palju samaarlasi sellest linnast uskus temasse naise kõne tõttu,
kes tunnistas: "Tema ütles mulle kõik, mis ma olen teinud!"
Kui nüüd samaarlased tulid tema juure, palusid nad teda jääda nende
juure. Ja ta viibis seal kaks päeva. Ja veel palju rohkem samaarlasi
hakkas uskuma tema sõna tõttu. Nad ütlesid naisele: "Me ei usu
mitte enam ainult sinu kõne pärast; sest me ise oleme kuulnud ja teame,
et tema on tõesti maailma Õnnistegija!"
Naine mõistis, et Jeesus viitab Messia ajale.
Samaarlased ootasid Messiat, mitte kuningat, vaid prohvetit Messiat.
Jeesuse sõnad on haruldaselt otsekohesed.
Ta ütleb selgelt aramea keeles, et mina olen see Messias,
keda te olete oodanud.
Sõnad mõjusid naisele, ta jättis oma askeldused pooleli ja jooksis
linna ka seetõttu, et jüngrid liitusid olukorraga ja vestlus katkes.
Ta jooksis linna ja avalikult, kui ta enne oli tulnud oma tausta tõttu
salaja kaevule, siis nüüd ta julges avalikult rääkida ka meestele, et
kas see võiks olla Messias.
Küsimuseasetus võis johtuda võib-olla ebausust või dogmaatilisest survest.
Ta oli ju naine ja lisaks halva kuulsusega ja kui ta ütleb midagi,
siis ta ei või väita teoloogilist väidet halva kuulsusega naisena.
Ta esitab selle küsimuse vormis, et kas see võiks olla Messias.
Naine tundis, et Jeesus nägi teda läbi ja rääkis sellest teistele.
Ta on öelnud kõik, mida ma olen teinud.
Mehed kindlasti mõtlesid: appi! Ohoh! poleks tahtnud kuulata!
See oli piisav tähelepanu tõmbamiseks.
Naise tunnistus oli väga jõuline ja paljud uskusid tema sõnu.
Nad uskusid ka muidu, et Jeesus on Messias, vähemalt mingil määral.
Kui nad olid kohtunud Jeesusega, nad veendusid isiklikult.
Me ei usu enam sinu sõna pärast, vaid me oleme ise näinud.
Inimene võib uskuda ema Jeesust või isa Jeesust või naise Jeesust või
mehe Jeesust või suguvõsa Jeesust, aga mingil hetkel Jeesus tahab
kohtuda meiega isiklikult, et Temast saaks minu Jeesus.
Võime aidata teist Jeesuse juurde, kuid ei saa anda isiklikku ususuhet.
Selle sünnitab Jumal.
Siiski kohates Teda, kes teab meie elust kõik ja saades patud andeks,
saab Temast minu Jeesus.
Kas Jeesus on sinu Jeesus või on ta veel naise Jeesus?
Ma olen küll naisega hüpanud neis vaimulikel üritustel,
aga ma ei saa sellest eriti aru.
Või on Ta isa ja ema Jeesus, et mind on kasvatatud kristlikult,
aga ma ei tea, see ei innusta mind, mind peab poolvägisi vedama
vaimulikult koosolekule.
Või on Jeesus veel laste Jeesus, kes on leerikoolis usule tulnud või
kuskil koguduse laagris või mõni sõber on tunnistanud neile
ja nad on usule tulnud.
Kas selles võiks olla midagi ka minu jaoks?
Siis kui me mõistame oma patusust, et Jumal näeb mind sellisena nagu
ma olen, siis saab Temast minu Jeesus ja seda ta tahab olla ka
praegusel hetkel.
Kas Ta on sinu Jeesus? On Ta sinu Jeesus või veel kellegi teise Jeesus,
kellest sa oled huvitatud.
Jeesus tahab tulla sinu ellu.
Jeesus tahab anda sulle andeks, Ta näeb kõike, täiesti kõike, ka seda,
ja Ta tahab anda andeks.
Palvetame koos!
Armas Jeesus, tänu, et Sa näed mind täielikult ja Sa tead kõike, mida ma
olen oma elus öelnud, teinud ja mõtelnud. Jeesus, tule minu ellu!
Jeesus, tule minu Jeesuseks! Tule minu omaks, minu vabastajaks
ja sünnita minu sees suhe Sinuga! Tänu, Jeesus, et Sa kuuled ja tänu,
et vastad! Tänu, et ma saan olla Sinu oma ja Issand tänu, et Sa
sünnitad selle suhte ja tee, Issand, sellest väga lähedane. Me palume,
et igaühele, kes seda nüüd südamest palub, Sa annad väga lähedase suhte
Sinuga. Tänu, et vastad, Jeesus, Sinu pühal nimel, aamen!
Aitähh, et olid vaatamas "Varaaita"!
Me jätkame kahe nädala pärast taas uute osadega.
Kui sa tahad TV7 Eesti kanali tööd toetada, võid teha oma annetuse.
Swedbank 221048388411 SEB 10220109461019
Aitähh, et olid vaatamas!
Jumal tahab anda meile väga isikliku suhte endaga.
Ta ootab seda kogu aeg, ka praegu Ta mõtleb, millal need lapsed
ometi tulevad minu juurde.
Tema ootab sind!
Näeme kahe nädala pärast! Nägemist!
Tõlge: Ülle Kapanen